ഹെലികോപ്റ്ററില് പണവുമായി മുങ്ങിയെന്ന വാര്ത്ത നുണ, കയ്യിലുള്ളത് സ്വന്തം പണം അഫ്ഗാന് ജനതയോട് മാപ്പു പറയുന്നതായി ഗാനി രാജ്യം താലിബാന് കീഴടങ്ങുമ്ബോള് കയ്യില് കിട്ടിയ പണവുമായി രക്ഷപ്പെട്ടെന്ന ആരോപണത്തിന് മറുപടിയുമായി അഫ്ഗാനിസ്ഥാന് മുന് പ്രസിഡന്റ് അഷ്റഫ് ഗാനി. താന് ചെയ്ത പ്രവര്ത്തിയ്ക്ക് അഫ്ഗാന് ജനതയോട് മാപ്പു പറയുകയും ചെയ്തു. താലിബാന് കാബൂള് പിടിച്ചതിന് പിന്നാലെ ആഗസ്റ്റ് 15 ന് ഒരു ഹെലികോപ്റ്ററില് നിറയെ പണവുമായി ഗാനി രക്ഷപ്പെട്ടെന്നായിരുന്നു പുറത്തുവന്ന വാര്ത്തകള്. താലിബാന് കാബൂള് പിടിച്ചതിന് പിന്നാലെ തെരുവിലെ രക്തച്ചൊരിച്ചില് ഒഴിവാക്കാനാണ് താന് രക്ഷപ്പെട്ടതെന്നാണ് ഗാനിയുടെ ന്യായീകരണം. അഫ്ഗാന് ജനതയോട് മറുപടി പറയാന് താന് ബാദ്ധ്യസ്ഥനാണെന്ന് പറഞ്ഞുകൊണ്ടായിരുന്നു ഗാനിയുടെ വിശദീകരണം. കാബൂള് വിടാന് എടുത്തത് ജീവിതത്തിലെ ഏറ്റവും ദുഷ്ക്കരമായ തീരുമാനമായിരുന്നു എന്നും കാബൂളില് തോക്കിനെ നിശബ്ദമാക്കാനും 60 ലക്ഷ പേരുടെ ജീവന് രക്ഷിക്കാനും ഇതേ മാര്ഗ്ഗമുണ്ടായിരുന്നുള്ളൂ എന്നും ആണ് ഗാനിയുടെ വിശദീകരണം. തന്റെ സുരക്ഷാ ഉദ്യോഗസ്ഥരാണ് രാജ്യം വിടാന് ആവശ്യപ്പെട്ടത്. 1990 ല് ഉണ്ടായത് പോലെ തെരുവ് തോറും ഭീകരമായ പോരാട്ടം കാണേണ്ടി വരുമെന്നും രക്ഷപ്പെടാന് കൊട്ടാരത്തിലെ സുരക്ഷാ ഉദ്യോഗസ്ഥര് ആവശ്യപ്പെടുകയായിരുന്നു എന്നും പറഞ്ഞു. ഹെലികോപ്റ്റര് നിറയെ പണവുമായി മുങ്ങി എന്നത് വാസ്തവ വിരുദ്ധമാണെന്നും ദശകങ്ങളോളം അഴിമതിയില് മുങ്ങി നിന്ന രാജ്യമാണ് തന്റേത്. താന് പ്രസിഡന്റായപ്പോള് അഴിമതിക്കെതിരേയുള്ള പോരാട്ടത്തിലായിരുന്നു ശ്രദ്ധ കേന്ദ്രീകരിച്ചതെന്നും അദ്ദേഹം പറഞ്ഞു. തന്റേയും ഭാര്യയുടേയും പേരില് നേരായി സമ്ബാദിച്ച സമ്ബത്തുണ്ടെന്നും അവയെല്ലാം പൊതുജനത്തിന് മുന്നില് വെളിപ്പെടുത്തിയിട്ടുള്ളതാണെന്നും പറഞ്ഞു. ലെബനോന് കാരിയായ ഭാര്യയ്ക്ക് പാരമ്ബര്യ സ്വത്ത് ഉണ്ടെന്നും അതെല്ലാവര്ക്കും അറിവുള്ള കാര്യമാണെന്നും ഗാനി പറഞ്ഞു. താന് പറഞ്ഞത് ശരിയാണോയെന്ന് നോക്കാന് യുഎന്നിന്റെയോ മറ്റ് ഏതെങ്കിലും സ്വതന്ത്ര സംഘടനയുടേയോ അന്വേഷണം നേരിടാന് തയ്യാറാണെന്നും പറഞ്ഞു. ഗാനി ഗള്ഫിലേക്ക് രക്ഷപ്പെടുമ്ബോള് അദ്ദേഹത്തിന്റെ കയ്യില് 169 ദശലക്ഷം ഡോളര് ഉണ്ടെന്നായിരുന്നു താജിക്കിസ്ഥാനിലെ അഫ്ഗാന് അംബാസഡര് മൊഹമ്മദ് സഹീര് അഗ്ബാര് പറഞ്ഞു. ഇക്കാര്യം കാബൂളിലെ റഷ്യന് എംബസിയും പറഞ്ഞിരുന്നു. പണം നിറച്ച നാലു കാറുകളും ഹെലികോപ്റ്റര് നിറയെ പണമുണ്ടായിരുന്നെന്നും അത് താഴേയ്ക്ക് വീണതായും പറഞ്ഞു. ഗാനി രാജ്യം വിട്ടതിന് പിന്നാലെ അഫ്ഗാനിലെ സ്ഥിതി വഷളാകുകയായിരുന്നു. രാജ്യം വിട്ടതിന് ഗാനി അഫ്ഗാന് ജനതയോട് മാപ്പു പറയുകയും ചെയ്തു. താലിബാന് അഫ്ഗാന് പിടിച്ചെടുത്തതിന് പിന്നാലെ അഫ്ഗാന് സര്ക്കാരില് പ്രവര്ത്തിച്ചവര്ക്കായി വീടുകള് തോറും കയറിയിറങ്ങി തെരച്ചില് നടത്തിയിരുന്നു. കാബൂളില് ഐഎസ് തീവ്രവാദികള് നടത്തിയ ചാവേറാക്രമണത്തില് 180 പേരാണ് മരണമടഞ്ഞത്.